
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei
           

P.L. X-663/19.12.2005


şi Comunicaţiilor

















Domnului deputat Mihai Nicolae Tănăsescu

Preşedintele Comisiei pentru buget, finanţe şi bănci

AVIZ

asupra proiectului de Lege privind aprobarea Ordonanţei de urgenţă a Guvernului nr. 180/2005 pentru ratificarea Acordului de împrumut, în valoare de 60,0 milioane dolari SUA între România, reprezentată de Ministerul Finanţelor Publice şi Banca Internaţională pentru Reconstrucţie şi Dezvoltare, pentru finanţarea Proiectului “Economia bazată pe cunoaştere”, 
semnat la Bucureşti la 8 decembrie 2005

În conformitate cu prevederile art. 89 şi 108 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor în procedură de urgenţă proiectul de Lege privind aprobarea Ordonanţei de urgenţă a Guvernului nr.180/2005 pentru ratificarea Acordului de împrumut, în valoare de 60,0 milioane dolari SUA între România, reprezentată de Ministerul Finanţelor Publice şi Banca Internaţională pentru Reconstrucţie şi Dezvoltare, pentru finanţarea Proiectului “Economia bazată pe cunoaştere”, semnat la Bucureşti la 8 decembrie 2005, P.L. X-663/19.12.2005.

Potrivit prevederilor art.64 din Regulamentul Camerei Deputaţilor, membrii Comisiei pentru tehnologia informaţiei şi comunicaţiilor au examinat proiectul de lege mai sus menţionat în şedinţa din 22 decembrie 2005. În urma dezbaterilor, membrii comisiei au hotărât, cu unanimitate de voturi a membrilor prezenţi (9 voturi pentru), avizarea favorabilă a proiectului de lege cu amendamentul anexat.


PREŞEDINTE,


           
dr. Varujan Pambuccian

Amendamente admise

În urma dezbaterii în comisie, au fost propuse şi aprobate următoarele amendamente:

	Nr. crt.
	Text ordonanţă
	Text propus de comisie

(autorul amendamentului)
	Motivarea

amendamentelor propuse

	1.
	Art. 4 – (1) Contribuţia României la realizarea Proiectului, inclusiv impozitele şi taxele plătibile pe teritoriul României, se va asigura de la bugetul de stat prin bugetul Ministerului Comunicaţiilor şi Tehnologiei Informaţiei din sumele prevăzute anual cu această destinaţie. 
	Art. 4 – (1) Contribuţia României la realizarea Proiectului, inclusiv impozitele, taxele, contribuţiile angajatorului către bugetele asigurărilor sociale de stat, de sănătate, de şomaj şi pentru risc şi accidente precum şi taxa pe valoarea adăugată aferentă serviciilor de consultanţă externă se va asigura de la bugetul de stat prin bugetul Ministerului Comunicaţiilor si Tehnologiei Informaţiei.
	Pentru detalierea utilizării fondurilor de la bugetul de stat


Autorii amendamentului: V. Pambuccian, D. Nica, D. Nistoran, I. Ghişe, M. Ştirbu, R. Bobeanu, V. Mănăstireanu, D. Sârbu, V. Ungureanu

